b'\n_START_ARTICLE_\nStalna besedna zveza\n_START_PARAGRAPH_\nStalna besedna zveza, frazeologem ali frazem je pomenska ve\xc4\x8dbesedna enota, ki ima pomen razli\xc4\x8den od pomena posameznih besednih enot. Vsaj ena sestavina je rabljena metafori\xc4\x8dno in pomena stalne besedne zveze se lahko nau\xc4\x8dimo iz vsakdanjega govora ali z branjem. npr povozil, prevozil\n_START_SECTION_\nIzrazje\n_START_PARAGRAPH_\nIzrazje na podro\xc4\x8dju frazeologije \xc5\xa1e ni poenoteno in uporabljajo se razli\xc4\x8dni termini. _NEWLINE_Izraz stalna besedna zveza je npr. za Kr\xc5\xbei\xc5\xa1nikovo preohlapen in nakazuje, da gre le za besedne zveze, ne pa tudi za stav\xc4\x8dne tvorbe. Pavlica in Suhadolnik uporabljata izraz fraza, ki pa je nekako neterminolo\xc5\xa1ki (zaradi neterminolo\xc5\xa1ke rabe, npr. ta \xc4\x8dlovek govori same fraze). Pojavlja se tudi izraz frazeologizem, ki bi pa po Topori\xc5\xa1i\xc4\x8du lahko pomenil frazeolo\xc5\xa1ko varianto (npr. na vse kriplje \xe2\x80\x93 na vse pretege). Topori\xc5\xa1i\xc4\x8d uvaja termin frazeologem (analogen izrazom fonem, morfem, tonem, sintaksem ...)'